
Par ceļa servitūta atzīmes dzēšanu īpašumā “Briedīši”, Dzērbenē, Dzērbenes pagastā, Cēsu novadā
Ziņo J.Rozenbergs, domes priekšsēdētājs

Cēsu novada Vecpiebalgas apvienības pārvaldē saņemts R.B, personas kods “dzēsts”, 2026.gada 6.maija iesniegums, kurā lūgts dzēst Dzērbenes pagasta zemesgrāmatas nodalījumā Nr.100000661536, nekustamajam īpašumam “Briedīši”, kadastra Nr.4250 007 0394, Dzērbenē, Dzērbenes pagastā, Cēsu novadā, reģistrēto atzīmi – ceļa servitūts, jo tas nav nodibināts neviena cita nekustamā īpašuma labā un faktiski netiek izmantots, servitūta esamība nav pamatota un ierobežo īpašuma tiesību pilnvērtīgu izmantošanu.
Vidzemes rajona tiesas Dzērbenes  pagasta zemesgrāmatas nodalījumā Nr.100000661536 nostiprināts  nekustamais īpašums “Briedīši”, kadastra Nr.4250 007 0394, kas sastāv no zemes vienības ar kadastra apzīmējumu 4250 007 0390  1,0983 ha kopplatībā (turpmāk - Nekustamais īpašums). Nekustamā īpašuma īpašnieks ir R.B.. Minētā zemesgrāmatas nodalījuma III daļas 1. iedaļā Lietu tiesības, kas apgrūtina nekustamu īpašumu 1.1. punktā ir ieraksts:  Atzīme - ceļa servitūta teritorija 0.07 ha platībā, ieraksts pārnests no Dzērbenes pagasta zemesgrāmatas nodalījuma Nr.100000460152 (žurnāls Nr.300005485663). Atzīme reģistrēta pamatojoties uz Dzērbenes pagasta Zemes komisijas 1996.gada 30.oktobra lēmumu Nr.310.
Norādītais ceļš Nekustamajā īpašumā nav nepieciešams, jo blakus esošais īpašums “Ielejas”, zemes vienības kadastra apzīmējums 4250 007 0391, robežojas ar valsts vietējo autoceļu V299 “Rauna -Taurene-Abrupe” un īpašumiem “Gundegas”, zemes vienības kadastra apzīmējums 4250 007 385, un “Dzērbenes evanģēliski luteriskā draudze”, zemes vienībai ar kadastra apzīmējumu 4250 007 0179, piekļuve nodrošināta no pašvaldības autoceļa “Centrs-Jaunarāji”. Atzīmes veidā zemesgrāmatā ierakstītie ceļa servitūti nav lietu tiesības un tādēļ neaprobežo īpašnieka īpašuma tiesības.
Latvijas Republikas Senāta Departamentu priekšsēdētāji 2021.gada 5.jūlija sēdē pieņēma lēmumu Nr. 5-14/3-2021, kurā norādīja, ka gadījumā, ja runa ir par Civillikumā neparedzētiem, sevišķiem īpašuma lietošanas tiesību aprobežojumiem (apgrūtinājumiem), kas noteikti uz likuma “Par zemes privatizāciju lauku apvidos” 22.panta kārtībā pieņemta Valsts zemes dienesta lēmuma (administratīvā akta) pamata un kas ierakstīti zemesgrāmatā atzīmju veidā, nosakot abstraktu pagaidu rakstura tiesību aprobežojumu par labu nenoteiktām personām vai īpašumiem, tie ir dzēšami, vispirms vēršoties zemesgrāmatā ar nostiprinājuma lūgumu, kam pievienots attiecīgās valsts vai pašvaldības institūcijas dokuments par ceļa servitūta tiesības dzēšanu un attiecīgs servitūta teritorijas grafiskais attēlojums.
Pašvaldību likuma 4.panta 15.punkts noteic, ka pašvaldības autonomā funkcija ir -saskaņā ar pašvaldības teritorija plānojumu noteikt zemes izmantošanu un apbūvi. Atbilstoši Ministru kabineta noteikumu Nr. 263 “Kadastra objekta reģistrācijas un kadastra datu aktualizācijas noteikumi” 111.3. apakšpunktam, Kadastra informācijas sistēmā servitūta teritoriju dzēš, ja iesniegts pašvaldības izsniegts dokuments par servitūta dzēšanu, ja servitūts noteikts zemes reformas laikā ar valsts vai pašvaldības institūcijas lēmumu.
Pašvaldība neiebilst Dzērbenes pagasta zemesgrāmatas nodalījumā Nr. 100000661536  III daļas 1. iedaļas ieraksta Nr.1.1.  Atzīme - ceļa servitūta teritorija 0.07 ha platībā dzēšanai.
Ņemot vērā minēto un pamatojoties uz Pašvaldību likuma 4.panta 15.punktu, Ministru kabineta noteikumu Nr. 263 “Kadastra objekta reģistrācijas un kadastra datu aktualizācijas noteikumi” 111.3. apakšpunktu, saskaņā ar Cēsu novada pašvaldības Attīstības un teritorijas plānošanas komisijas 01.06.2026. atzinumu (protokols Nr.22), Cēsu novada domes Uzņēmējdarbības un attīstības komitejas 04.06.2026. lēmumu (protokols Nr.6), Cēsu novada dome, ar  19 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Gabrāns, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Māris Šķesteris, Mārtiņš Šteins) ,  pret nav,  atturas nav, nolemj:
Dzēst nekustamajam īpašumam “Briedīši”, Dzērbenē, Dzērbenes pagastā, Cēsu novadā, kadastra Nr.4250 007 0394, zemes vienības kadastra apzīmējums 4250 007 0390,  Dzērbenes pagasta zemesgrāmatas nodalījuma Nr. 100000661536  III daļas 1. iedaļas ierakstu Nr.1.1.  Atzīme - ceļa servitūta teritorija 0.07 ha platībā. 


Cēsu novada domes priekšsēdētājs	 						J.Rozenbergs

